NCH พุ่งกระฉูด 13% ลุ้น Q4 โตต่อเนื่อง-ทั้งปียอดขายเข้าเป้า 3.5 พันลบ. ฟากหุ้นต่ำบุ๊ก
NCH พุ่งกระฉูด 13% ลุ้น Q4 โตต่อเนื่อง-ทั้งปียอดขายเข้าเป้า 3.5 พันลบ. ฟากหุ้นต่ำบุ๊ก โดย เวลา 14:53 น. ราคาอยู่ที่ระดับ 1.98 บาท บวก 0.23 บาท
NCH พุ่งกระฉูด 13% ลุ้น Q4 โตต่อเนื่อง-ทั้งปียอดขายเข้าเป้า 3.5 พันลบ. ฟากหุ้นต่ำบุ๊ก โดย เวลา 14:53 น. ราคาอยู่ที่ระดับ 1.98 บาท บวก 0.23 บาท
24 พ.ย. 2564

ผู้สื่อข่าวรายงานว่า วันนี้(24พ.ย.2564)บริษัท เอ็น. ซี. เฮ้าส์ซิ่ง จำกัด (มหาชน)  หรือ NCH ณ เวลา 14:53 น.อยู่ที่ระดับ 1.98 บาท บวก 0.23 บาท หรือ 13.14% ด้วยมูลค่าซื้อขาย 382.75 ล้านบาท ราคาหุ้นต่ำกว่ามูลค่าทางบัญชีที่ระดับ 2.26 บาท

ด้านนายวราพงศ์ นิลศิริ รองกรรมการผู้จัดการ NCH เปิดเผยว่า บริษัทตั้งเป้าผลักดันรายได้และยอดขายไตรมาส 4/64 ที่ 850 ล้านบาท โดยมีแคมเปญออกมากระตุ้นการซื้อและเร่งการตัดสินใจซื้อร่วมกับธนาคารออมสิน ในแคมเปญสินเชื่อบ้าน “กู้ปีนี้ เริ่มผ่อนปีหน้า” นาน 6 เดือน รับดอกเบี้ย 0% เพื่อเพิ่มโอกาส และทางเลือกที่ดีที่สุดในการตัดสินใจซื้อบ้านช่วงไตรมาส 4/64
ขณะที่นายสมนึก ตันฑเทอดธรรม กรรมการผู้จัดการ NCH เผยว่า สำหรับผลการดำเนินงานช่วง 9 เดือน ปี 2564 มีรายได้จากการขาย 1, 886 ล้านบาท เพิ่มขึ้นจากช่วง 9 เดือนของ ปี 2563 ซึ่งมีรายได้จากการขาย 1,179.88 ล้านบาท เพิ่มขึ้น 706.66 ล้านบาท หรือคิดเป็น 59.89%
บริษัทมีรายได้รวม 1,911.94 ล้านบาท เพิ่มขึ้น715.94 ล้านบาท คิดเป็น 59.86% ทำให้ผลประกอบการ 9 เดือน มีกำไรสุทธิ 171.61 ล้านบาท เพิ่มขึ้น 152.66% จากช่วงเดียวกันของปีก่อน
สำหรับผลการดำเนินงานในไตรมาส 3/2564 มีกำไรสุทธิ 39.23 ล้านบาท ด้วยบริษัทฯ มีปัจจัยบวกมีความสามารถด้านการโอนกรรมสิทธ์ส่งมอบบ้านให้กับลูกค้าเพิ่มขึ้นซึ่งมีรายได้รวมไตรมาส 3/2564 ที่เพิ่มขึ้น 492.22 ล้านบาท และมีรายได้การขายที่เพิ่มขึ้น 484.84 ล้านบาท
นายสมนึก กล่าว เพิ่มเติม ได้ทำการตลาดเชิงรุกผลักดันยอดขายจากโครงการใหม่ ซึ่งมีการตอบรับเป็นอย่างดี โครงการ Nc On Green Charm Classic บ้านหรูในสนามกอล์ฟ โครงการนี้จะพัฒนาเป็นสินค้าบ้านเดี่ยวทั้งหมด จำนวน 141 ยูนิต บนพื้นที่โครงการ 37 ไร่ มูลค่าโครงการ 981 ล้านบาท ราคาเริ่มต้น 6 ล้านบาท มีแบบบ้านเดี่ยว บนพื้นที่ขนาด ตั้งแต่ 55-100 ตร.วา พื้นที่ใช้สอย 155-400 ตร.ม ให้ความคุ้มค่าเพิ่ม Product Value รองรับบ้านที่มาพร้อมเทคโนโลยีที่ให้ทุกวันมีความสะดวกสบาย และมีความปลอดภัยสูง เพื่อสนับสนุนยอดขายให้เป็นไปตามเป้าหมายที่วางไว้ปีนี้ 3,500 ล้านบาท และรับรู้รายได้ปี 2564 ที่ 2,000 ล้านบาท พร้อมเร่งผลักดันตุนแบ็กล็อกเพิ่ม 600 ล้านบาท หนุนรายได้ทั้งปีโตอย่างต่อเนื่อง นายสมนึกกล่าวปิดท้าย